CELEX: 62014TN0833
Language: et
Date: 2014-12-23 00:00:00
Title: Kohtuasi T-833/14: 23. detsembril 2014 esitatud hagi – Søndagsavisen versus komisjon

27.4.2015   
            
            
               ET
            
            
               Euroopa Liidu Teataja
            
            
               C 138/51
            
         23. detsembril 2014 esitatud hagi – Søndagsavisen versus komisjon
   (Kohtuasi T-833/14)
   (2015/C 138/68)
   Kohtumenetluse keel: taani
   
      Pooled
   
   
      Hageja: Søndagsavisen A/S (Søborg, Taani) (esindaja: advokaat M. Honoré)
   
      Kostja: Euroopa Komisjon
   
      Nõuded
   
   
               —
            
            
               Tühistada komisjoni 9. juuli 2014. aasta otsus mitte esitada vastuväiteid teatud reklaamidele tehtavate maksuvabastuste kohta (SA.35683);
            
         
               —
            
            
               Mõista kohtukulud välja komisjonilt.
            
         
      Väited ja peamised argumendid
   
   Hageja, kes on abisaaja konkurent, väidab, et komisjon oleks pidanud järeldama, et esinevad kahtlused selle kohta, kas mittenimelist reklaammaterjali ja kojukantavaid tellitavaid ajalehti puudutavad maksuvabastused kujutasid endast abi.
   Hageja väidab, et komisjon oleks seega pidanud algatama ametliku uurimismenetluse vastavalt ELTL artikli 108 lõikele 2 ja määruse nr 659/1999 (1) artikli 4 lõikele 4. Kuna ta seda ei teinud, siis on komisjon rikkunud hageja menetluslikke õigusi ELTL artikli 108 lõike 2 alusel.
   Mõistlikke kahtlusi puudutava väite kohta esitab hageja järgmised argumendid:
   
               —
            
            
               komisjonil kulus juhtumiga tegelemiseks erakordselt kaua aega ning see iseenesest juba näitab, et esines mõistlik kahtlus – eriti kuna tegu oli ELTL artikli 108 lõike 3 alusel teatatud abikavaga;
            
         
               —
            
            
               komisjoni otsuse puuduseks on see, et ei ole esitatud põhjendusi mittenimelist reklaammaterjali ja kojukantavaid tellitavaid ajalehti puudutavate maksuvabastuse kohta; ja
            
         
               —
            
            
               komisjon on mittetäielikult ja valesti hinnanud Taani õigusnorme reklaamide maksustamise kohta, kui ta määras kindlaks, kas mittenimelist reklaammaterjali ja kojukantavaid tellitavaid ajalehti puudutavad maksuvabastused kujutavad endast riigiabi.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999, L 83, lk 1; ELT eriväljaanne 08/01, lk 339).